
Agricultorii francezi și-au extins joi protestele împotriva guvernului. Fermierii 


au blocat șosele, golind mai multe camioane cu legume de import și cerând 


protecţie față de importurile ieftine, costurile în creștere și birocraţie, traii 
i î. DARE DIR nu-l iartă 

transmit agenţiile de presă străine, preluate de Agerpres. pe 
lohannis: 


„Credeţi 


Manifestaţiile fermierilor, izbucnite în sud-vestul Franţei, au intrat în a doua 
săptămână, iar participanţii susțin că vor continua până când guvernul 
condus de premierul Gabriel Attal le satisface revendicările. 


Joi dimineaţa, viticultorii au dat foc mai multor paleţi în curtea unui mare 
comerciant de vinuri, apoi au pătruns cu forţa în sediile a două depozite de 
distribuţie en-gros de lângă Beziers, în sud-estul țării. O pancartă, într-un 
convoi de circa 80 de tractoare și remorci, avertiza: „Ori pâine acum, ori 
urmează plumbii”, a remarcat un reporter al AFP. Manifestaţia respectivă era 
neanunţată. 


În schimb la Rennes, în nord-vest, a avut loc un protest declarat dinainte: 
puţin înainte de ora locală 11.00 (10.00 GMT), aproximativ 100 de tractoare și 
câteva sute de manifestanți din întreaga Bretanie au sosit la apelul 
sindicatului Coordonarea Rurală. Li s-au alăturat câteva zeci de pescari, 
nemulţumiţi și ei de normele europene și de cheltuielile tot mai mari. În 
sunet de claxoane, aruncând fumigene și purtând manechine spânzurate, 
protestatarii au mărșăluit spre prefectură. 


„Ne-am săturat, fiindcă din meseria noastră nu se mai poate trăi”, rezuma 
înaintea începerii marșului Nathalie Posseme, președinta sindicatului din 
departamentul Morbihan din nord-vestul Franţei, insistând că „dacă lumea 
vrea alimente de calitate, trebuie plătite”. 


La periferia orașului Lille, zeci de tractoare se îndreptau spre autostrada AT 
către Paris. În fruntea coloanei, pe o pancartă, se putea citi mesajul „Macron, 
ajunge, agricultura este în pericol”. 


În dreptul orașului Montelimar din sud-vest, manifestanţii au golit „camioane 
străine, majoritatea spaniole, marocane sau bulgărești”, a declarat agenţiei 
France Presse președinta sindicatului FNSEA din departamentul Drome din 
sud-est. 


În departamentul Gers, în sud-vest, mai mulţi agricultori au golit opt remorci 
cu pământ, moloz, trunchiuri și crengi de copaci, pe zeci de metri de 
autostradă. 


Protestele se apropie de Paris printr-o acţiune de încetinire a traficului cu 
ajutorul tractoarelor, la vest de capitală. 


Ministrul de interne, Gerald Darmanin, le-a cerut miercuri seara prefecților să 
manifeste „multă moderație” și să nu ordone intervenţia forțelor de ordine 
decât „în ultimă instanță”. 

Poliția a asistat pasivă, în timp ce fermierii din sud-vest, care stropiseră 
miercuri cu îngrășământ lichid pe bază de bălegar clădirea prefecturii din 
Agen, au atacat în același fel joi un supermarket din rețeaua Leclerc, cea mai 
mare din Franţa. 


Agricultorii sunt mobilizați de sindicatul majoritar FNSEA, de Confederaţia 
Rurală și de Confederația Țărănească, a treia formaţiune sindicală ca mărime, 
considerată de stânga. 


FNSE cere „răspunsuri imediate privind remunerarea”, inclusiv un ajutor de 
urgenţă pentru sectoarele cele mai afectate de criză, iar pe termen lung, un 
demers mai amplu de reducere a normelor. Revendicările fermierilor sunt 
însă mult mai diverse, referindu-se la marjele de profit ale distribuitorilor, la 
pârloage, la pesticide, la normele de mediu, autorizaţiile administrative sau 
preţul carburanţilor, observă AFP. 


Attal i-a convocat joi pe miniștrii agriculturii, economiei și tranziție ecologice, 
urmând ca primele măsuri în sprijinul agricultorilor să fie anunţate vineri. 
Agenţia France Presse apreciază că este posibil să aibă loc în curând o 
reducere de preţ la motorina pentru tractoare și menţionează că mai mulţi 
deputaţi au recomandat miercuri, într-un raport, implementarea unor preţuri 
minime pentru produsele agricole. 


Yohann Barne, purtător de cuvânt al FNSEA, a declarat însă postului de radio 
RMC, preluat de Reuters, că ceea ce vor de fapt fermierii este ajutor pentru a- 
și „redobândi demnitatea, capacitatea de a-și câștiga existenţa și mai ales 
eliminarea supraîncărcării cu reglementări”. 


Franţa este cea mai mare producătoare agricolă din Uniunea Europeană, 
menţionează Reuters. Guvernul de la Paris ar dori ca negocierile anuale între 
comercianţi și furnizori să se încheie luna aceasta, iar agricultorii susţin că ei 
sunt primele victime ale eforturilor de reducere a preţurilor. 


În contextul unor proteste ale agricultorilor și în Germania, Polonia și 
România, executivul francez a amânat deja un proiect de lege a agriculturii 
care să încurajeze înființarea de ferme. 


Potrivit agenţiei Reuters, președintele Franţei, Emmanuel Macron, se teme că 
în contextul apropierii alegerilor pentru Parlamentul European agricultorii 
sunt tot mai susceptibili să voteze cu extrema dreaptă. 


Marine Le Pen, lideră în sectorul respectiv al spectrului politic, a acuzat 
guvernul de inerție și de susținerea reglementărilor europene care îi 
afectează pe agricultori, cum ar fi cele privind obligativitatea de a lăsa unele 

terenuri necultivate. Ea a declarat presei că Macron „vorbește cu fermierii cu 
o mână pe umărul lor, apoi îi înjunghie pe la spate la Bruxelles”. 

&) Abonează-te acum la canalul nostru de Telegram cotidianul.RO, 

pentru a fi mereu la curent cu cele mai recente știri și informaţii de 
actualitate. Fii cu un pas înaintea tuturor, află primul despre evenimentele 
importante, analize și povești captivante. 

ACUM 

imaginati-va ca USA lasau AUSTRIA 

sa ne priemasca terrestri in SHENGEN ! 

„„„ Si granele ukrane eria liber vamal sa emigreze concurential la DUMPING- 
PRICE-uri in UE! 


DE ce USA ne face asta ca aliati ? Fara sa ne-a de-a ceva RECUPERATOR la 
schimb saqg va intrebati (9) ... mai tarziu ! 
Si nemti s-au intrebat de ce-si cum dupa „23 august” 9 


de ce spun asta ?-> pentru ca rimaul se chiar face frate si cu DRACUL pentru 
a trece puntea 
si ... istoric e prefigurata o VIITURA ! (deci orice pune , insa PUNTE!) 


IQ=? 

[PS: asta_i adevarul ...desi stiu ca „unii” ma urasc asa desi nu m-ar fi bagat in 
seama de spune cele mai mari PROSTII vizibile ! Eu n-as VOTA USR-ul tradator 
"VOI ! -> Faceti ce vreti ! si ce va duce capul! 3] 

eX it spune: 

Fr Exit, De Exit, .... 

Val Jean van Der Lei spune: 


25 IAN. 2024 LA 20:59 


Pentru câțiva protestatari, ai noștri au scos trupele antitero, să vedem și noi, 
cei cu ochii-n televizoare, că nu mai suntem în 1989. De fapt, cine să mai iasă 
în stradă, că sparanghelul trebuie cules. Nici hoţi profesioniști nu mai avem. 

Sunt la facultate în Franţa și chiar SUA, unde le predau deja americanilor 


lecţii. Noi am rămas cu parlamentarii... Am auzit că prezi se duce. În Azia. La 
primăvară. 
4 RĂSPUNDE 


Liberte, Egalite, fiscalite ! spune: 

„Qui s&me le vent recolte la tempâte”... Sau, ca sa inteleaga si parizianul 
Ciolacu, neamtul (nu olandezul) zburator si toata gasca de derbedei din 
„parlament” si „partide”, „Cine seamana vint culege furtuna”! 

ironic spune: 

Tacitus : Cu cat statul este mai corupt, cu atat va emite mai multe legi. 

parere... spune: 


25 IAN. 2024 LA 21:21 


Zilele trecute am scris despre o viitoare iesire masiv la miting in frantuca si 
chiar se intampla dar e puternic și infiorator. Si abia e inceputul, dar macron 
vrea armata europeană sa il apere de cetatenii care isi cer drepturile! 

Ordonanta curburii obligatorii a castrav spune: 


25 IAN. 2024 LA 21:41 


Toate porcariile si mirsaviile criminale vin de la cloaca bruxelleza ! Impostorul 
Macron este o simpla trompeta a globalismului, ministrii sai niste slugi 
impotente si tembele, o adunatura de traseisti adunati de pe drumuri, 
nulitati de prin toate partidele, asa ca e clar de ce bordelul, cum ar spune tot 


francezii, e maxim ! 

Precizare: 


Ziarul Cotidianul își propune să găzduiască informații și puncte de vedere 
diverse și contradictorii. Publicaţia roagă cititorii să evite atacurile la 
persoană, vulgarităţile, atitudinile extremiste, antisemite, rasiste sau 
discriminatorii. De asemenea, invită cititorii să comenteze subiectele 

articolelor sau să se exprime doar pe seama aspectelor importante din viaţa 


lor si a societăţii, folosind un limbaj îngrijit, într-un spaţiu de o dimensiune 
rezonabilă. Am fi de-a dreptul bucuroși ca unii comentatori să semneze cu 


numele lor sau cu pseudonime decente. Pentru acuratețea spațiului afectat, 


redacţia va modera comentariile, renunțînd la cele pe care le consideră 


nepotrivite. 

